बाह्य मंच पर आशा भारती द्वारा बुन्देली लोक गायन प्रस्तुत किया गया, जिसमें गणेश वंदना, देवी भजन और विवाह गीत प्रस्तुत किये गये|वहीं मालवा अंचल के संस्कार लोकगीतों की प्रस्तुति श्रीमती शालिनी व्यास, श्रीमती मंगला उपाध्याय और श्रीमती माधवी जोशी द्वारा दी गई| मालवी लोकगीतों में गणेश स्तुति, बधावा, बन्ना, भेरू जी, मामेरा और मेला गीत प्रस्तुत किये गये| मूलतः नागौर (राजस्थान) के कलाकार लक्ष्मण भारती (भोपाल) ने “अमर सिंह राठौर” और “झाँसी की रानी लक्ष्मी बाई” सहित अन्य कहानियां सहित राजस्थान की कठपुतली नृत्य दर्शकों के सामने प्रस्तुत किया।